ABC ไม่ฟื้น! Q3/59 ขาดทุนเพิ่ม 149% หลังต้นทุน-ค่าใช้จ่ายพุ่ง
ABC ไม่ฟื้น! Q3/59 ขาดทุนเพิ่ม 149% มาที่ 40.87 ลบ. จากปีก่อนขาดทุน 16.39 ลบ. หลังต้นทุน-ค่าใช้จ่ายพุ่ง ขณะที่ช่วง 9 เดือนแรกขาดทุน 68.20 ลบ. เพิ่มขึ้น 28% จากปีก่อน ขาดทุน 53.34 ลบ. 
11 พ.ย. 2559

บริษัท แอสเซท ไบร์ท จำกัด (มหาชน) หรือ ABC รายงานผลการดำเนินงานไตรมาส 3/59 สิ้นสุดวันที่ 30 ก.ย.59 (รวมบริษัทย่อย) มีผลขาดทุนสุทธิ 40.87 ล้านบาท หรือขาดทุนสุทธิ 0.0052 บาทต่อหุ้น ขาดทุนเพิ่มขึ้น 149% จากช่วงเดียวกันของปีก่อนที่มีผลขาดทุนสุทธิ 16.39 ล้านบาท หรือขาดทุนสุทธิ 0.0021 บาทต่อหุ้น
โดยผลการดำเนินงานในไตรมาสดังกล่าวที่ขาดทุนเพิ่มขึ้นเนื่องจากต้นทุนจากการให้เช่าและบริการเพิ่มขึ้นจากปีก่อนทั้งจำนวน 18.61 ล้านบาทอีกทั้งบริษัทมีค่าใช้จ่ายในการขาย และค่าใช้จ่ายในการบริหาร รวม 22.70 ล้านบาท เพิ่มขึ้นจากช่วงเดียวกันของปีก่อนจานวน 6.20 ล้านบาท
อย่างไรก็ตามผลการดำเนินงานช่วง 9 เดือนแรกมีผลขาดทุนสุทธิ 68.20 ล้านบาท หรือ 0.0086 บาทต่อหุ้น เพิ่มขึ้น 28% จากช่วงเดียวกันของปีก่อนที่มีผลขาดทุนสุทธิ 53.34 ล้านบาท หรือ 0.0117 บาทต่อหุ้น